**NACRT**

**ZAKONA**

**O IZMJENI I DOPUNI ZAKONA O STEČAJU I LIKVIDACIJI BANAKA**

**Član 1**

U Zakonu o stečaju i likvidaciji banaka („Službeni list RCG“, broj 47/01 i „Službeni list CG“, br. 62/08, 44/10 i 72/19) u članu 48 stav 2 tačka 4 poslije riječi: „garantovanih depozita“ dodaju se zarez i riječi: „odnosno po osnovu depozita u iznosima koji prelaze iznose garantovanih depozita, a koji bi bili zaštićeni depoziti da nijesu položeni u filijali koju je banka osnovala u trećoj zemlji“.

Poslije tačke 5 dodaje se nova tačka koja glasi:

„5a) potraživanja drugih povjerilaca, osim povjerilaca iz tač. 6 do 11 ovog stava;“.

U uvodnoj rečenici tačke 6 poslije riječi „instrumenata“ dodaju se riječi: „,koji ne ispunjavaju uslove za kvalifikovane obaveze u svrhu ispunjavanja minimalnog zahtjeva za regulatornim kapitalom i kvalifikovanim obavezama, a“.

Tač. 7 i 8 se mijenjaju i glase:

„7) potraživanja lica koja direktno ili indirektno učestvuju sa 10% ili više u kapitalu ili glasačkim pravima u toj banci;

8) potraživanja vlasnika dužničkih instrumenata sa kojima banka u skladu sa zakonom kojim se uređuje sanacija kreditnih institucija, ispunjava minimalni zahtjev za regulatornim kapitalom i kvalifikovanim obavezama, osim potraživanja iz tačke 8a ovog stava;“.

Poslije tačke 8 dodaju se dvije nove tačke koje glase:

„8a) potraživanja po osnovu dužničkih instrumenata čiji su vlasnici matično društvo odnosno akcionari banke sa kojima ta banka u skladu sa zakonom kojim se uređuje sanacija kreditnih institucija, ispunjava minimalni zahtjev za regulatornim kapitalom i kvalifikovanim obavezama za banku koja nije subjekat sanacije;

8b) subordinisani dug koji nije uključen u dodatni osnovni kapital i dopunski kapital banke;“.

U tač 9, 10 i 11 riječ „podređena“ zamjenjuje se riječju „subordinisana“.

U stavu 3 riječi: „tačka 6“ brišu se.

Poslije stava 3 dodaju se dva nova stava koja glase:

„U smislu stava 2 tačka 6 alineja 2 ovog člana, dužničkim instrumentima koji sadrže ugrađene derivate neće se smatrati dužnički instrumenti sa varijabilnim kamatnim stopama izvedenim iz široko korišćene referentne stope, ni dužnički instrumenti koji nisu denominovani u domaćoj valuti emitenta, pod uslovom da su glavnica, kamata i njihova otplata denominovani u istoj toj valuti.

Trećom zemljom iz stava 2 tačka 4 ovog člana smatra se strana država koja nije država članica Evropske unije i država članica do pristupanja Crne Gore Evropskoj uniji“.

Dosadašnji st. 4 i 5 postaju st. 6 i 7.

**Član 2**

Poslije člana 59c dodaje se novi član koji glasi:

 „**Član 59č**

Stečajni postupci, odnosno postupci likvidacije banke započeti do dana stupanja na snagu ovog zakona, okončaće se po zakonu po kojem su započeti.“

**Član 3**

Ovaj zakon stupa na snagu osmog dana od dana objavljivanja u "Službenom listu Crne Gore", a primjenjivaće se od 1. januara 2024. godine.

**O B R A Z L O Ž E N J E**

Članom 40 st. 2 i 3 Zakona o Centralnoj banci Crne Gore (‚‚Službeni list CG‛‛, br. 40/10, 6/13 i 70/17), propisano je da Centralna banka Crne Gore ima pravo pripremanja Nacrta zakona koji su vezani za ostvarivanje ciljeva i izvršavanje funkcija Centralne banke Crne Gore (u daljem tekstu: Centralna banka), kao i da pripremljen nacrt dostavlja ovlašćenom predlagaču zakona.

Polazeći od iskustava globalne finansijske krize i ocjene da postoji značajan nedostatak odgovarajućih instrumenata za efikasno rješavanje problema nestabilnih kreditnih institucija, Evropski savjet, odnosno Evropski parlament je 2014. godine usvojio Direktivu 2014/59/EU o uspostavljanju okvira za oporavak i sanaciju kreditnih institucija i investicionih društava, sa ciljem uspostavljanja okvira za sprečavanje insolventnosti kreditnih institucija i investicionih društava ili, ako insolventnost nastupi, smanjenja posljedica tog stanja, na način da se očuvaju funkcije kreditnih institucija koje su od značaja za finansijski sistem.

Minimalni zahtjev za regulatornim kapitalom i kvalifikovanim obavezama (MREL) se primjenjuje na sve kreditne institucije osnovane u EU, u cilju pokrića gubitaka i dokapitalizacije, izbjegavanja širenja negativnog uticaja na stabilnost finansijskog sistema, naročito sprečavanja širenja negativnih uticaja na finansijski sistem. Kroz implementaciju MREL standarda u zakonodavstvo Crne Gore, odnosno harmonizaciju sa zakonodavstvom EU, zahtijeva se od sistemski važnih kreditnih institucija kontinuirano održavanje dovoljnog iznosa obaveza za pokriće gubitaka i dokapitalizaciju kreditne institucije u sanaciji.

Direktivom 2017/2399/EU je izvršena izmjena Direktive 2014/59/EU u pogledu rangiranja neobezbijeđenih dužničkih instrumenata u hijerarhiji stečajnog postupka, sa ciljem povećanja pravne sigurnosti za investitore, pri čemu države članice treba da osiguraju da obični neobijezbeđeni dužnički instrumenti i druge obične neobijezbijeđene obaveze koje nisu dužnički instrumenti imaju veći red prioriteta u nacionalnim zakonima o stečajnom postupku od dužničkih instrumenata nižeg reda prioriteta koji se koriste za ispunjavanje MREL zahtjeva. Naime, kako bi se poboljšala mogućnost sanacije kreditnih institucija, ova Direktiva zahtijeva od država članica da propišu novi red prioriteta u stečajnom postupku, po osnovu dužničkih instrumenata koji će služiti za ispunjavanje MREL zahtjeva, a koji bi u stečajnom postupku imali veći red prioriteta od instrumenata regulatornog kapitala, kao i subordinisanih obaveza koje ne ispunjavaju uslove za regulatorni kapital, ali niži red prioriteta od ostalih obaveza. Tako bi kreditne institucije bile u mogućnosti da emituju, odnosno da se zaduže sa obavezama koje ispunavaju MREL zahtjev, ali i da istovremeno imaju mogućnost da emituju odnosno da se zaduže po osnovu obaveza koje ne ispunjavaju MREL zahtjev. To će kreditnim institucijama dati mogućnost da koriste obaveze višeg reda prioriteta (koje imaju nižu cijenu) za svoje finansiranje ili bilo koje druge operativne razloge, a da sa druge strane imaju mogućnost i da se zaduže na tržištu u cilju ispunjavanja MREL zahtjeva.

Direktivom 2019/879/EU, u dijelu sanacije kreditnih institucija, propisano je da se ovlašćenje za smanjenje vrijednosti ili konverziju kvalifikovanih obaveza prvenstveno primjenjuje na kvalifikovane obaveze koje ispunjavaju uslove za MREL za kreditnu instituciju koja nije subjekat sanacije. S tim u vezi potrebno je propisati i da kvalifikovane obaveze koje se koriste za ispunjavanje MREL zahtjeva za kreditnu instituciju koja nije subjekat sanacije imaju niži red prioriteta u stečajnom postupku od ostalih kvalifikovanih obaveza.

U cilju harmonizacije sa EU regulativom i omogućavanja adekvatne primjene zakonske i podzakonske regulative iz oblasti sanacije kreditnih institucija, potrebno je izvršiti izmjene postojećeg Zakona o stečaju i likvidaciji banaka u dijelu redosljeda prioriteta potraživanja povjerilaca u stečajno postupku.

**Članom 1 Nacrta zakona** vrši se izmjena, odnosno dopuna važećeg člana 48 stav 2 Zakona o stečaju i likvidaciji banaka, na način što se u isti red prioriteta u kojem se nalaze potraživanja fizičkih lica i pravnih lica koja su u skladu sa zakonom kojim se uređuje računovodstvo razvrstana kao mikro, mala ili srednja pravna lica nastala po osnovu zaštićenih depozita u iznosima koji prelaze iznose garantovanih depozita, dodaju potraživanja koja prelaze iznose garantovanih depozita, a koji bi bili zaštićeni depoziti da nisu položeni u filijali koju je banka osnovala u trećoj zemlji.

U skladu sa Direktivom 2017/2399/EU vrši se izmjena redova prioriteta gdje se potraživanja drugih povjerilaca svrstavaju u veći red prioriteta u stečajnom postupku u odnosu na povjerioce po osnovu dužničkih instrumenata, koja ne ispunjavaju uslove za kvalifikovane obaveze za MREL, ali ispunjavaju druge uslove, i to: da izvorni ugovoreni rok dospijeća instrumenta iznosi najmanje godinu dana, da instrument nije derivat niti sadrži ugrađene derivate i da ugovor o instrumentu i, ako je primjenjivo, prospekt u vezi sa emitovanjem tog instrumenta, sadrži odredbu o tretmanu tog instrumenta u slučaju stečaja banke.

Dalje, precizira se redosljed prioriteta potraživanja lica koja direktno ili indirektno učestvuju sa 10% ili više u kapitalu ili glasačkim pravima u toj banci tj. koja u skladu sa Zakonom o kreditnim institucijama imaju kvalifikovano učešće koje im omogućava ostvarivanje značajnog uticaja na upravljanje tim društvom.

Dodaje se novi red prioriteta, u kome se nalaze potraživanja vlasnika instrumenata sa kojima banka u skladu sa zakonom kojim se uređuje sanacija kreditnih institucija, ispunjavaju uslove za kvalifikovane obaveze za minimalni zahtjev za regulatorni kapital i kvalifikovane obaveze. Naime, u skladu sa Direktivom 2017/2399/EU zahtijeva se da se osigura da dužnički instrumenti koji ispunjavaju uslove za kvalifikovane obaveze za MREL imaju niži red prioriteta u stečajnom postupku od neobezbijeđenih dužničkih instrumenata i drugih običnih neobijezbijeđenih obaveza koje nisu dužnički instrumenti.

Dodaje se novi red prioriteta, u kome se nalaze potraživanja po osnovu instrumenata čiji su vlasnici matično društvo odnosno akcionari banke kojima ta banka ispunjava uslove za kvalifikovane obaveze za MREL za banku koja nije subjekat sanacije. Navedena potraživanja su dio kvalifikovanih obaveza, pri čemu je u skladu sa Direktivom 2019/879/EU predviđeno da se smanjenje vrijednosti i konverzija ovih kvalifikovanih obaveza vrši prije smanjenja vrijednosti i konverzije ostalih kvalifikovanih obaveza.

Takođe, vrši se zamjena izraza „podređena“ u „subordinisana“ u cilju primjene adekvatne termninologije.

Pomenutim članom se dodaju se i st. 4 i 5 kojima se precizira da se dužničkim instrumentima koji sadrže ugrađene derivate neće smatrati dužnički instrumenti sa varijabilnim kamatnim stopama izvedenim iz široko korišćene referentne stope, ni dužnički instrumenti koji nisu denominovani u domaćoj valuti emitenta, pod uslovom da su glavnica, kamata i njihova otplata denominovani u istoj toj valuti, kao i da se trećom zemljom smatra i Evropska Unija, sve do pristupanja Crne Gore istoj.

Članom 2 Nacrta zakona predloženo je da se stečajni postupci, odnosno postupci likvidacije banke započeti do dana stupanja na snagu ovog zakona, okončaju po zakonu po kojem su započeti.

Članom 3 Nacrta zakona uređuje se stupanje na snagu i primjena ovog zakona, od 1. januara 2024. godine, od kada je predviđena i primjena Zakona o izmjenama i dopunama Zakona o sanaciji kreditnih institucija koji je, takođe, u proceduri donošenja.

**PREGLED ODREDABA ZAKONA O STEČAJU I LIKVIDACIJI BANAKA ("Službeni list Republike Crne Gore", br. 047/01 i "Službeni list Crne Gore", br. 062/08, 044/10, 072/19) ČIJA IZMJENA I DOPUNA SE PREDLAŽE**

**4. Pravne posljedice otvaranja stečajnog postupka**

b) Redosled prioriteta

Član 48

Po­tra­ži­va­nja po­vje­ri­la­ca ban­ke is­pla­ću­ju se po slje­de­ćem re­do­slje­du pri­o­ri­te­ta:

1) obez­bi­je­đe­na po­tra­ži­va­nja do vri­jed­no­sti nji­ho­vog obez­bje­đe­nja, uma­nje­na za ra­zum­ne tro­ško­ve pro­da­je;

2) po­tra­ži­va­nja Cen­tral­ne ban­ke po osno­vu kre­di­ta da­tih ban­ci ili dru­gih oba­ve­za ban­ke na­sta­lih to­kom pri­vre­me­ne upra­ve ili ste­čaj­nog po­stup­ka nad ban­kom, u skla­du sa ovim za­ko­nom;

3) po­tra­ži­va­nja Fon­da za za­šti­tu de­po­zi­ta po osno­vu ga­ran­to­va­nih de­po­zi­ta;

4) po­tra­ži­va­nja de­po­ne­na­ta, čiji su de­po­zi­ti za­šti­će­ni u skla­du sa za­ko­nom ko­jim se ure­đu­je za­šti­ta de­po­zi­ta, po osno­vu raz­li­ke iz­no­sa de­po­zi­ta koje nije is­pla­tio Fond za za­šti­tu de­po­zi­ta;

5) po­tra­ži­va­nja osta­lih de­po­ne­na­ta;

6) po­tra­ži­va­nja osta­lih po­vje­ri­la­ca, osim po­vje­ri­la­ca iz ta­čke 7 ovog sta­va;

7) po­tra­ži­va­nja po­vje­ri­la­ca po osno­vu su­bor­di­ni­sa­nog duga i/​ili hi­brid­nih in­stru­me­na­ta;

8) po­tra­ži­va­nja ak­ci­o­na­ra ban­ke.

Po­tra­ži­va­nja po­vje­ri­la­ca ban­ke is­pla­ću­ju se po slje­de­ćem re­do­slje­du pri­o­ri­te­ta:

1) obez­bi­je­đe­na po­tra­ži­va­nja do vri­jed­no­sti nji­ho­vog obez­bje­đe­nja, uma­nje­na za ra­zum­ne tro­ško­ve pro­da­je;

2) po­tra­ži­va­nja Cen­tral­ne ban­ke po osno­vu kre­di­ta da­tih ban­ci ili dru­gih oba­ve­za ban­ke na­sta­lih to­kom pri­vre­me­ne upra­ve, po­stup­ka sa­na­ci­je ili ste­čaj­nog po­stup­ka nad ban­kom, u skla­du sa za­ko­nom;

3) po­tra­ži­va­nja Fon­da za za­šti­tu de­po­zi­ta po osno­vu is­pla­će­nih ga­ran­to­va­nih de­po­zi­ta;

4) po­tra­ži­va­nja fi­zi­čkih lica i prav­nih lica koja su u skla­du sa za­ko­nom ko­jim se ure­đu­je ra­ču­no­vod­stvo raz­vr­sta­na kao mi­kro, mala ili sred­nja prav­na lica, po osno­vu za­šti­će­nih de­po­zi­ta u iz­no­si­ma koji pre­la­ze iz­no­se ga­ran­to­va­nih de­po­zi­ta;

5) po­tra­ži­va­nja po osno­vu za­šti­će­nih de­po­zi­ta koji ni­je­su obu­hva­će­ni tač. 3 i 4 ovog sta­va;

6) po­tra­ži­va­nja po osno­vu du­žni­čkih in­stru­me­na­ta za koja su is­pu­nje­ni slje­de­ći uslo­vi:

- iz­vor­ni ugo­vo­re­ni rok do­spi­je­ća in­stru­men­ta iz­no­si naj­ma­nje go­di­nu dana,

- in­stru­ment nije de­ri­vat niti sad­rži ugra­đe­ne de­ri­va­te,

- ugo­vor o in­stru­men­tu i, ako je pri­mje­nji­vo, pro­spekt u vezi sa emi­to­va­njem tog in­stru­men­ta, sad­rži od­red­bu o tret­ma­nu tog in­stru­men­ta u slu­ča­ju ste­ča­ja ban­ke;

7) po­tra­ži­va­nja dru­gih po­vje­ri­la­ca, osim po­vje­ri­la­ca iz tač. 8 do 11 ovog sta­va;

8) po­tra­ži­va­nja ak­ci­o­na­ra ban­ke;

9) po­tra­ži­va­nja po osno­vu in­stru­me­na­ta koje je emi­to­va­la ban­ka, a koja u skla­du sa za­ko­nom ko­jim se ure­đu­je po­slo­va­nje i or­ga­ni­za­ci­ja kre­dit­nih in­sti­tu­ci­ja, is­pu­nja­va­ju uslo­ve za in­stru­men­te do­pun­skog ka­pi­ta­la ban­ke i dru­ga pod­re­đe­na po­tra­ži­va­nja, koja se na osno­vu ugo­vo­ra u slu­ča­ju ste­ča­ja ban­ke is­pla­ću­ju is­to­vre­me­no sa po­tra­ži­va­nji­ma po osno­vu in­stru­me­na­ta do­pun­skog ka­pi­ta­la ban­ke;

10) po­tra­ži­va­nja po osno­vu in­stru­me­na­ta ka­pi­ta­la koje je emi­to­va­la ban­ka, a koja u skla­du sa za­ko­nom ko­jim se ure­đu­je po­slo­va­nje i or­ga­ni­za­ci­ja kre­dit­nih in­sti­tu­ci­ja, is­pu­nja­va­ju uslo­ve za in­stru­men­te do­dat­nog osnov­nog ka­pi­ta­la ban­ke i dru­ga pod­re­đe­na po­tra­ži­va­nja, koja se na osno­vu ugo­vo­ra u slu­ča­ju ste­ča­ja ban­ke is­pla­ću­ju is­to­vre­me­no sa po­tra­ži­va­nji­ma po osno­vu in­stru­me­na­ta do­dat­nog osnov­nog ka­pi­ta­la ban­ke;

11) po­tra­ži­va­nja po osno­vu in­stru­me­na­ta ka­pi­ta­la koje je emi­to­va­la ban­ka, a koja u skla­du sa za­ko­nom ko­jim se ure­đu­je po­slo­va­nje i or­ga­ni­za­ci­ja kre­dit­nih in­sti­tu­ci­ja, is­pu­nja­va­ju uslo­ve za in­stru­men­te re­dov­nog osnov­nog ka­pi­ta­la ban­ke i dru­ga pod­re­đe­na po­tra­ži­va­nja, koja se na osno­vu ugo­vo­ra u slu­ča­ju ste­ča­ja ban­ke is­pla­ću­ju is­to­vre­me­no sa po­tra­ži­va­nji­ma po osno­vu in­stru­me­na­ta re­dov­nog osnov­nog ka­pi­ta­la.

Du­žni­čki in­stru­men­ti iz sta­va 2 ta­čka 6 ovog čla­na su ob­ve­zni­ce i osta­li obli­ci pre­no­si­vog duga i in­stru­men­ti ko­ji­ma se stva­ra ili pri­zna­je dug.

Is­pla­ta po­tra­ži­va­nja iz ni­žeg reda pri­o­ri­te­ta vrši se na­kon što se u pot­pu­no­sti is­pla­te po­tra­ži­va­nja iz vi­šeg reda pri­o­ri­te­ta.

Po­tra­ži­va­nja iz is­tog reda pri­o­ri­te­ta se is­pla­ću­ju pro­por­ci­o­nal­no, uko­li­ko ne po­sto­ji do­volj­no sred­sta­va da se is­pla­te u pot­pu­no­sti.